retten i nykøbing falster
dom
afsagt den 23. juni 2016
rettens nr. 1-2919/2016
politiets nr. 1900-70311-00051-16
anklagemyndigheden
mod
t
cpr-nummer …95-…
der har medvirket domsmænd ved behandlingen af denne sag.
anklageskrift er modtaget den 24. maj 2016 og tillægsanklageskrift nr. 1 er modtaget den 16.
juni 2016.
t er tiltalt for overtrædelse af
                                                1.
straffelovens §§ 121 og 119, stk. 1
ved den 19. marts 2016 ca. kl. 01.50 ud for adressen x-vej i maribo, med vold, samt med hån,
skældsord eller fornærmende tiltale at have overfaldet nogen, hvem det påhviler at handle i
medfør af offentlig tjeneste eller hverv under udførelsen af tjenesten eller hvervet, idet han til
politiassistent a, som var i færd med at anholde en spritbilist, råbte: ”dig kan jeg godt huske,
dit dumme svin” eller lignende, hvorefter han slog a i brystkassen.
                                                2.
spirituskørsel efter færdselslovens § 117 stk. 2 nr. 3 og nr. 6 jf. § 53, stk. 1,
ved, den 16. januar 2016, cirka klokken 03.00, i maribo, at have ført varebil, mærket
mitsubishi l300, registreringsnummer ..., ad jernbanegade ud for nummer ..., efter at have
indtaget spiritus i et sådant omfang, at alkoholkoncentrationen i blodet under eller efter
kørslen oversteg 0,50 promille.
                                                3.
færdselslovens § 117 stk. 2 nr. 3 og nr. 6, jf. § 54, stk. 1, 1. pkt., jf. bekendtgørelse nr.
655/2007 med senere ændringer, om klassificering af færdselssikkerhedsfarlige stoffer,
ved, den 16. januar 2016, cirka klokken 03.00, i maribo, at have ført varebil, mærket
mitsubishi l300, registreringsnummer ..., ad jernbanegade ud for nummer ..., efter at have
indtaget hash, i et sådant omfang, at den aktive komponent i stoffet - tetrahydrocannabinol
(thc) - oversteg bagatelgrænsen i bekendtgørelse om klassificering af
færdselssikkerhedsfarlige stoffer.
                                                4.
                                                - 2 -
færdselslovens § 117a, stk. 1
ved, den 16. januar 2016, cirka klokken 03.00, i maribo, at have ført varebil, mærket
mitsubishi l300, registreringsnummer ..., ad jernbanegade ud for nummer ..., uagtet tiltalte
ved nykøbing falster rets dom af den 19. januar 2015, ubetinget, er frakendt retten til at føre
motordrevet køretøj hvortil der kræves kørekort i et tidsrum af 3 år fra den 16. oktober 2014
til udløb den 15. oktober 2017.
                                                  5.
bekendtgørelse om euforiserende stoffer § 27, stk. 1, jf. § 2, jf. bilag 1 liste a nr. 1,
ved, i en ukendt periode forud for og, som konstateret ved politiets visitation af tiltalte den 16.
januar 2016, cirka klokken 03.20, i maribo, på jernbanegade ud for nummer ..., at have været
i besiddelse af 0,35 gram hash.
                                                  6.
                                           (påtaleopgivet)
                                                  7.
                                           (påtaleopgivet)
påstande
anklagemyndigheden har nedlagt påstand om fængselsstraf.
anklagemyndigheden har påstået, at tiltalte skal frakendes retten til at føre motordrevet
køretøj, hvortil der kræves kørekort, bortset fra lille knallert, og at frakendelsen skal ske
ubetinget, jf. færdselslovens § 126, stk. 1, nr. 1, 2, 7 og 10, jf. § 128, stk. 2, jf. stk. 1.
anklagemyndigheden har påstået konfiskation af 0,35 gram hash hos tiltalte, jf. straffelovens
§ 75.
tiltalte har nægtet sig skyldig i forhold 1 og har i øvrigt erkendt sig skyldig.
sagens oplysninger
der er afgivet forklaring af tiltalte og af vidnet politiassistent a.
forklaringerne er lydoptaget og gengives ikke i dommen.
af en erklæring fra retsmedicinsk institut fremgår, at der i en blodprøve udtaget den 16.
januar 2016 klokken 03.53 fra tiltalte er konstateret en alkoholkoncentration i blodet på
mindst 1,87.
af samme blodprøve fremgår, at der er konstateret et indhold af thc i blodet på 0,0051
mg/kg, hvilket overstiger bagatelgrænsen der er 0,0015 mg/kg.
                                                    - 3 -
der er til brug for sagen udarbejdet personundersøgelse efter retsplejelovens § 808, der
konkluderer, at tiltalte er egnet til at udføre samfundstjeneste på nærmere anførte vilkår.
tiltalte er straffet af betydning for sagen ved
dom af 4. juli 2014 med fængsel i 20 dage for overtrædelse af straffelovens § 244, stk. 1.
dom af 19. januar 2015 med bøde på 4.500 kr. for overtrædelse af færdselslovens § 117, stk.
       1, jf. § 53, stk. 1, § 54, stk. 1, 1. pkt., § 118, stk. 1, nr. 1, jf. § 80, stk. 1 mv. tiltalte blev
       endvidere frakendt førerretten i 3 år fra den 16. oktober 2014.
tiltalte har forklaret om sine personlige forhold, at han skal starte på søfartsskole ultimo juli.
forløbet tager 2½ år. han drikker kun i weekenden. han ryger næsten ikke hash mere.
rettens begrundelse og afgørelse
forhold 1:
det må efter pa. as sikre og troværdige forklaring lægges til grund, at tiltalte har udtalte sig
som anført i anklageskriftet, ligesom det må lægges til grund, at tiltalte tildelte pa. a et slag i
brystkassen. tiltalte findes derfor skyldig i overensstemmelse med tiltalen.
forhold 2-5:
tiltalte har uden forbehold erkendt sig skyldig . tilståelsen støttes af de oplysninger, der i
øvrigt foreligger. det er derfor bevist, at tiltalte er skyldig
straffen fastsættes til fængsel i 60 dage, jf. straffelovens §§ 121 og 119, stk. 1 og
færdselslovens § 117 stk. 2, nr. 3 og 6, jf. § 53, stk. 1 og § 54, stk. 1, 1. pkt., jf.
bekendtgørelse nr. 655/2007 med senere ændringer, færdselslovens § 117 a, stk. 1 og
bekendtgørelse om euforiserende stoffer § 27, stk. 1, jf. § 2.
30 dage af straffen skal afsones. den resterende straf skal ikke fuldbyrdes, hvis tiltalte
overholder de betingelser, som er angivet nedenfor, jf. straffelovens § 64, jf. § 62 og § 63, jf.
§ 56, stk. 1. tiltalte skal herunder udføre samfundstjeneste i 30 timer.
tiltalte skal endvidere betale en tillægsbøde på 3.000 kr. forvandlingsstraffen fastsættes som
nedenfor bestemt.
tiltalte frakendes retten til at føre motordrevet køretøj, hvortil der kræves kørekort, bortset fra
lille knallert, i 8 år fra den 15. oktober 2017, jf. færdselslovens § 126, stk. 1, nr. 1, 2, 7 og 10,
jf. § 128, stk. 2, jf. stk. 1.
påstanden om konfiskation tages til følge som nedenfor bestemt, jf. straffelovens § 75, stk. 2,
nr. 1.
thi kendes for ret:
tiltalte, t, straffes med fængsel i 60 dage.
30 dage af straffen skal afsones nu. resten af straffen skal ikke afsones, hvis tiltalte
overholder følgende betingelser:
                                                 - 4 -
1.    tiltalte må ikke begå noget strafbart i en prøvetid på 1 år fra endelig dom.
2.    tiltalte skal inden for en længstetid på 6 måneder fra endelig dom udføre ulønnet
      samfundstjeneste i 30 timer.
3.    tiltalte skal i 1 år være under tilsyn af kriminalforsorgen, og skal efter
      kriminalforsorgens nærmere bestemmelse i denne periode undergive sig behandling mod
      misbrug af alkohol og euforiserende stoffer, samt, såfremt kriminalforsorgen finder det
      nødvendigt, undergive sig psykiatrisk behandling.
tiltalte skal betale en tillægsbøde på 3.000 kr.
forvandlingsstraffen for bøden er fængsel i 6 dage.
tiltalte frakendes retten til at føre motordrevet køretøj, hvortil der kræves kørekort, bortset fra
lille knallert, i 8 år fra den 15. oktober 2017.
hos tiltalte konfiskeres 0,35 gram hash.
tiltalte skal betale sagens omkostninger.
